Wat te doen vandaag in Battersea | Eventbrite
Deel TRICOLOUR THROWDOWN (All Ages) met je vrienden.
Sla TRICOLOUR THROWDOWN (All Ages) op in je collectie.
Deel The Global Leadership Summit 2019 - Kingston, ON met je vrienden.
Sla The Global Leadership Summit 2019 - Kingston, ON op in je collectie. EUR 10,59 Time on Our Side
Dauer: 4:33 MinutenGenres: Blues ASIN: B00KU3KS2C
Amazon Bestseller-Rang: Nr. 675.972 in Songs (Siehe Top 100 in Songs) Besuiniging kan einde vir jonges wees | Netwerk24
Deur Cobus Claassen 11 September 2019 13:58
Suid-Afrikaanse rugby sal mooi moet besin oor die land se o.21-spelers, wat nie in 2020 in die unies se senior, gekontrakteerde groepe ingesluit word nie.
“Ons kan nie bekostig dat ons talentvolle jong spelers verlore gaan in die poging om finansieel volhoubaar te bly nie,” maan Alan Zondagh, die Bulle se direkteur van rugby.
Alan Zondagh, die Bulle se direkteur van rugby. Foto: Gallo Images
Die Blou Bulle se o.21-span het Saterdag in Bloemfontein, onder die oud-Bul-afrigter Nollis Marais se breierskap, die nasionale titel gewen toe hy die Westelike Provinsie in die eindstryd verslaan het.
Zondagh sê ’n hele paar van die opkomende sterre in dié span sal in die Bulle se senior groep van 45 spelers ingesluit word.
Die Suid-Afrikaanse Rugbyunie (Saru) vereis dat provinsiale unies nie meer as 45 spelers (seniors) op hulle boeke mag hê nie, terwyl daar ’n vasgestelde en beperkte begroting vir juniors (o.19 en o.21) is.
“Die vraag is, wat gebeur nou met die o.21’s wat nie ons senior groep haal nie?
“Dit is spelers in wie jy drie jaar belê het, te oud is om op o.21-vlak te speel, maar ook nog nie gereed is vir Superrugby nie.
“Ons is bekommerd daaroor en daar sal koppe bymekaar gesit moet word oor die kwessie.”
Zondagh het in Maart vanjaar, kort nadat hy in dié pos aangestel is, gesê daar is meer as 100 spelers oortollig in die nuwe struktuur wat by unie in werking gestel is.
Om vorentoe finansieel volhoubaar te wees, moet daar teen volgende seisoen net sowat 80 gekontrakteerde spelers by Loftus Versfeld wees.
Die Bulle begin op 8 Oktober met hul voorseisoen vir aanstaande jaar se Superreeks.
Pote Human, die hoofafrigter, het die uitdaging om opvolgers vir Jesse Kriel, Handré Pollard, Duane Vermeulen, RG Snyman, Lood de Jager, Jason Jenkins en Schalk Brits te vind.
Zondagh sê hoewel dit ’n groot slag is om soveel Springbokke in die bestek van een seisoen te verloor, “gaan dit nie help om in sak en as te sit nie”.
“Die jong manne gaan gouer aan Superrugby blootgestel word. Ons moet toesien dat hulle vinniger afgeronde spelers word, wat kan aanpas by die uitdagings van die kompetisie.”
Zondagh sê van die belowende spelers sal sterk op die voorgrond tree en kort voor lank ook weer deur oorsese klubs opgeraap word.
“Dan begin ons van voor af. Dit is ’n deurlopende uitdaging en elke franchise gaan noukeurig moet beplan.”
Die Blou Bulle Maatskappy (BBM) het reeds bekend gemaak dat twee voormalige Bulle, die losskakel Morné Steyn en die slot Juandré Kruger, terugkeer Loftus toe.
So ook ’n voormalige kaptein van die Leeus, Josh Strauss, wat nie Skotland se Wêreldbeker-groep gehaal het nie.
Meer oor: Nollis Marais | Alan Zondagh | Pote Human | Saru